Höt hömmer üs  relativ schnöu vom Franz Josef verabschedet ond si Rechtig Norde gfahre, i de Hoffnig, uf bessers Wätter z träffe. Leider esch das ned wörklech besser ond drom hömmer üs entschede, di schön Strecki zwösche Greymouth ond Westport (ca. 100 km) uf morn z verschiebe, i de Hoffnig, s Wätter werd weder besser. Jo, ond so simmer höt Nomitag im "wonderschöne" Greymouth acho. Aso schön esch do wörklech nüt, ou be schönem Wätter ned. (Philipp fendets gar ned so wüescht wi ech) Mer si do a d Touristinfo häregfahre  ond ergendwie esch üs s Kino aus Schlächtwätterprogramm is Oug gstoche. So simmer höt am Nomitag Hangover II go luege. (Domi, s III de weder met der).